Damvlakke daal steeds | Maroela Media
Gariepdam op die grens tussen die Vrystaat en die Oos-Kaap (2005) (Foto: Nic Roets by wikitravel.org)
Die vlakke van damme landswyd daal steeds week ná week volgens ŉ weeklikse assessering van die departement van water en sanitasie.
“Die assessering wat op 6 Junie gedoen is, het getoon dat daar ŉ daling van 0.4% is op die vlakke van damme,” het Sputnik Ratau, woordvoerder van die departement, gesê. “Damme se vlakke is tans gemiddeld 53,4%, in vergelyking met 53,8% die vorige week. Damme was verlede jaar teen hierdie tyd ongeveer 76,2%.”
Volgens Ratau kan die vlakke met nog 10% daal voor die somerreën in die onderskeie provinsies begin.
Alle provinsies het ŉ daling in damvlakke beleef.
Die Algoa-stelsel, wat uit vyf damme bestaan en Port Elizabeth, Uitenhage en Despatch bedien, staan op 75,9%, in vergelyking met 76,7% verlede week (daling van 0,8%).
Die Amathola-stelsel, wat uit ses damme bestaan en Oos-Londen, Bisho and King William’s Town bedien, het met 0,6% gedaal.
Damme in Kaapstad het met 0,6% gedaal en die Voëlvleidam staan tans op 20,6% – ŉ daling van 0,4% in vergelyking met die vorige week.
Umgeni-dam, wat Durban en Pietermaritzburg bedien, het met 1,5% gedaal. Ander damme in KwaZulu-Natal wat gevaarlik laag is, is Klipfontein (17,4%), Goedertrouw (20%) en Hluhluwe (13,4%) en dié damme se vlakke daal weekliks.
Die Vaalrivier-stelsel wat hoofsaaklik Gauteng, Sasol en Eskom bedien, staan op 62,5%, in vergelyking met 63,1% die vorige week.
Die Sterkfontein-dam is stabiel op 89%, maar Grootdraai-dam het met 1,3% gedaal tot 84,7%. Die Vaal-stelsel het verlede jaar hierdie tyd ook op 82,4% gestaan.
In die Oranjerivier het die Gariepdam met 0,7% gedaal tot 53,4%. Die Van der Kloof-dam het met 1,1% gestyg tot 65,1%.
Polokwane-stelsel het met 0,3% gedaal en staan tans op 51,3%.
Van die 211 damme wat weekliks gemonitor word, is 12 damme laer as 10%, 64 damme is laer as 40% en 18 damme is op 100%.
“Die departement het konsultasies met belanghebbendes gehou vir die Vaal-, Oranje- en Bloemfonteinstelsels en aanbevelings word oorweeg om watertoevoer te verseker tydens die lae vlakke,” het Ratau bygevoeg.
Valke waarsku teen afspraakwebwerwe
Is daar iewers ‘n plek waar ‘n mens munisipale waterlekke (waaraan die munisipaliteit self niks doen nie) kan rapporteer? Ek is daarvan oortuig dat die droogte hoofsaaklik as gevolg van ons verswakte infrastruktuur en min/geen onderhoud aan die bestaande fasiliteite is.
Die damme is heeltemal te groot gebou!
Apartheid se skuld
Mmm… Mens wonder… Terwyl mense sonder water sit word gebotteleerde water van regoor die land aangery… ‘n Interessante gedagte… http://www.globalresearch.ca/nestle-continues-stealing-worlds-water-during-drought/5438880.